**Voldsminde vognhall** er en tidligere vognhall ved Voldsminde i Østbyen i Trondheim som ble oppført i 1913 som byens andre vognhall for trikken i Trondheim. Vognhallen gikk ut av bruk i 1988 etter at trikkenettverket i Trondheim ble nedlagt. I 1998 ble vognhallen åpnet som innendørs rullebrettarena under navnet *Trikkestallen skatepark*.

Historie
--------

Ved Mellomveien 32 og det som ble byggetomt for Voldsminde vognhall var det fra 1890-årene oppført en stall og vognremisse for Trondhjems Omnibus Aktieselskab. Selskapet gikk konkurs i 1901 og trafikkruten dette selskapet driftet mellom Voldsminde og Ila via Midtbyen ble erstattet av sporvei gjennom etableringen av Trondhjems Elektricitetsværk og Sporvei. Lademolinjen ble opprettet i 1901 og hadde opprinnelig endestopp ved Buran. Denne linjen ble bygget ensporet, men ble i 1913 ombygd til dobbeltspor og forlenget til Nidarholms gate.

Trondhjems Elektricitetsværk og Sporvei fikk behov for ny vognhall på grunn av utvidet trikkenett med Øyalinjen, økt trafikk og innkjøp av nye trikker. Selskapet hadde også erfart kapasitetsproblemer ved Hospitalsløkkan vognhall, hvor det ikke var mulighet for utvidelser. Vognhallen på Voldsminde ble vedtatt bygd på samme sted som vognhallen til det tidligere Omnibuselskapet og ble oppført i 1913 etter tegninger av arkitekt Axel Guldahl. På grunn av ustabil byggegrunn ble den oppført på en såle av armert betong med en flate på 1 540 m². Vognhallen ble oppført i en trekantform tilpasset eiendommens areal og hadde syv innvendige spor og sporvekslere med to porter.

Innkjøp av nye og større vogner i 1922 for å takle den store trafikkøkningen i mellomkrigstiden førte til at også vognhallen ved Voldsminde fikk kapasitetsproblemer. Det ble besluttet av Trondheim kommune å bygge en ny vognhall ved Dalsenget, samtidig som Hospitalsløkkan vognhall ble vedtatt nedlagt. Gjennom ankomsten av nye og bredere Strømmen-vogner på begynnelsen av 1930-årene ble vognhallen ved Voldsminde vurdert å være for smal, hvor flere uhell oppstod ved stalling. Årsaken var at vognhallen i utgangspunktet var bygget for vogner med en bredde på to meter. Vognhallen ble i 1935 ombygd innvendig ved at man fjernet en søylerad slik at man fikk plass til ti av de nye vognene på Lademolinjen.

Ved åpningen av nye Elgeseter bro og en utvidelse av Dalsenget vognhall i 1950/1951 ble all oppstalling av driftsmatriell flyttet til Dalsenget. Voldsminde vognhall ble fra samme tid stående i beredskap og benyttet som lager for eldre hensatte vogner og annet vedlikeholdsmatriell. Etter storbrannen ved Dalsenget i 1956 ble 12 av 18 eldre vogner som var lagret ved Voldsminde hentet frem og satt i drift på trikkenettet allerede dagen etter brannen. Til tross for både nye vogninvesteringer og åpning av Ladelinjen i 1958 fikk ikke Voldsminde vognhall noen større betydning. 

Ved nedleggelsen av trikkenettverket i Trondheim i 1988 ble Gråkallbanen vurdert til å være en fremtidig museumsbane. Vognhallen på Voldsminde med sitt innhold av eldre museale vogner lå uegnet til i forhold til Gråkallbanen og det ble derfor besluttet å overføre disse til Munkvoll vognhall i juni 1988. Disse vognene utgjør i dag en stor del av Sporveismuseet i Trondheim, som ble åpnet ved Munkvoll i 1994. I 1997 fikk Trondheim Skate Association (TSA) leie vognhallen fra kommunen og innredet den som innendørs skatehall som åpnet under navnet *Trikkestallen skatepark* i 1998. Hallen utgjør et komplett skateanlegg og er et av Norges største innendørs skatehaller. Hallen var vertskap for Norgesmesterskapet i rullebrett i 1998, 2001, 2006 og 2012.

Bildegalleri
------------

* Omnibusstallen på Voldsminde i 1897.  Foto: Erik OlsenOmnibusstallen på Voldsminde i 1897.  Foto: Erik Olsen
* Vognhallen i 1914Vognhallen i 1914
* Vognhallen i 1914Vognhallen i 1914
* Vognhallen i 1987 med trikker fra henholdsvis 1903 og 1984Vognhallen i 1987 med trikker fra henholdsvis 1903 og 1984
* Trikkestallen Skatepark i 2007Trikkestallen Skatepark i 2007

Referanser
----------

1. ↑  *Trondheim Sporvei: 50-års beretning*. Trondheim Sporvei. 1951. s. 42.
2. ↑  Kjenstad, Rune (2004). s. 56
3. ↑  *Trondheim Sporvei: 50-års beretning*. Trondheim Sporvei. 1951. s. 43.
4. ↑  Kjenstad, Rune (2004). s. 58
5. ↑  *Trondhjems elektrisitetsverk og Trondhjems sporvei*. Trondheim: Aktietrykkeriet i Trondhjem. 1927. s. 269.
6. ↑  Kjenstad, Rune (2004). s. 75
7. ↑  Kjenstad, Rune (2000). s. 32
8. ↑  Sæther, Olaf S. (1976). *Kollektivtrafikken i Trondheim gjennom 75 år*. Trondheim trafikkselskap. s. 34.
9. ↑  Kjenstad, Rune (2000). s. 37
10. ↑  Kjenstad, Rune (2000). s. 82
11. ↑  *Trondheim Sporvei: 50-års beretning*. Trondheim Sporvei. 1951. s. 51.
12. ↑  Kjenstad, Rune (2000). s. 112
13. ↑  Godeidrettsanlegg.no – Trikkestallen skatepark (Publisert 5. november 2021, besøkt 5. mars 2023)
14. ↑  Brettstedet.no – Trikkestallen Skatehall (Besøkt 5. mars 2023)

Litteratur
----------

* Bratberg, Terje T. V. (2008). *Trondheim byleksikon*. Oslo: Kunnskapsforlaget. s. 617–618. ISBN 978-82-573-1762-1.
* Kjenstad, Rune (2000). *Nytrikken i Trondheim*. Oslo: Baneforlaget. ISBN 8291448396.
* Kjenstad, Rune (2004). *Trikken i Trondheim 100 år*. Trondheim: Tapir Akademisk Forlag. ISBN 82-519-1895-2.
* Støren, Wilhelm K. (1983). *Sted og navn i Trondheim*. Trondheim: Brun Bokhandels forlag. s. 356–357. ISBN 82-7028-471-8.

Eksterne lenker
---------------

* (en) Voldsminde vognhall – kategori av bilder, video eller lyd på Commons Rediger på Wikidata
* (no) Trikkestallen.no

| * v
* d
* r
 Trikken i Trondheim |
| --- |
| Linjer | 
* Gråkallbanen
* Ilalinjen

 |
| Holdeplasser | 
* St. Olavs gate
* Hospitalskirka
* Skansen
* Ila
* Bergsli
* Nyveibakken
* Bygrensen
* Belvedere
* Breidablikk
* Nordre Hoem
* Søndre Hoem
* Rognheim
* Munkvoll
* Ferstad
* Ugla
* Kyvannet
* Vestmarka
* Herlofsonløypa
* Lian

 |
| Drift | 
* Boreal Bane
* AtB
* Munkvoll vognhall

 |
| Materiell | 
* TT klasse 8

 |
| Historie | 

|  |  |
| --- | --- |
| Om trikken | 
* Sporveisbrannen
* Sporveismuseet
* Gråkallbanens venner

 |
| Tidligere linjer | 
* Elgeseter
* Lade
* Singsaker

 |
| Tidligereholdeplasser | 
* Bøndernes hus
* Prinsens gate
* Olav Tryggvasons gate
* Bakke bro
* Innherredsveien
* Thomas Westens gate
* Voldsminde
* Mellomveien
* Fagerheim
* Olav Engelbrektssons alle
* Jarlveien
* Nidarholms gate
* Elgeseter gate
* Elgeseter
* Trondheim stasjon
* Jernbanebrua
* Torget
* Vollabakken
* Jonsvannsveien
* Ankers gate
* Festningsgata
* Asbjørnsens gate

 |
| Tidl. vognhaller | 
* Dalsenget
* Hospitalsløkkan
* Lian
* Voldsminde

 |
| Tidl. selsk. | 
* Trondhjems Elektricitetsværk og Sporvei
* A/S Graakalbanen
* Trondheim Sporvei
* Trondheim Trafikkselskap

 |
| Tidl. materiell | 
* TS 1
* TS 2
* TS 3
* TS 4
* TS 5
* TS 6
* TS 7
* GB 1
* GB 2
* GB 3

 |

 |


|  |  |
| --- | --- |
| Oppslagsverk/autoritetsdata | Wikistrinda
 |